Такой жа ўзнагароды, а таксама двух медалёў “За баявыя заслугі” ўдастоіўся і чырвонаармеец Харлан Іван Сямёнавіч, 1903 г.н. У баі за в. Цішы 4 лютага 1945 г. ён першым уварваўся ў нямецкія траншэі і ў рукапашнай забіў двух нямецкіх салдат. А 23 сакавіка гэтага ж года ён знішчыў 6 варожых салдат, якія спрабавалі кантратакаваць нашы баявыя парадкі. У адным з баёў пехацінец атрымаў раненне.